### Beslutningstema

I denne sag skal Sundhedsudvalget godkende den endelige version af Sundhedsaftalen 2024-2027.

### Historik

[adresse] har godkendt Sundhedsaftalen 2024-2027 og sender den nu til godkendelse ude i de 22 kommuner og regionsrådet i Region Syddanmark. Aftalen var i høring fra den 9. maj til den 9. august, og der kom i alt 43 høringssvar, som er blevet behandlet og har givet anledning til mindre justeringer i den endelige sundhedsaftale.

### Sagsfremstilling

Proces

* Sundhedsaftalen 2024-2027 sendes til endelig politiske godkendelse i de 22 kommuner og regionsrådet med frist den 15. november 2023.
* Den 11. december 2023 godkender Sundhedssamarbejdsudvalget den endelige Sundhedsaftale 2024-2027.
* Herefter sendes Sundhedsaftalen 2024-2027 til godkendelse ved Sundhedsstyrelsen senest den 1. januar 2024 og vil derefter træde i kraft.

Ændringer på baggrund af høringssvar

Høringssvarene fra kommuner, regionen og interesseorganisationer har givet anledning til nogle mindre ændringer:

* PLO-Syddanmark er blevet sat på som medafsendere.
* Børn og unge fremhæves som en målgruppe, der er særligt fokus på, under visionsområdet omkring sundhedsfremme og forebyggelse.

Dermed har den endelige version af Sundhedsaftalen 2024-2027 disse fire underliggende visioner:

* Vi samarbejder om børn og unges mentale trivsel
* Vi samarbejder om flere sunde leveår via sundhedsfremme og forebyggelse med særligt fokus på børn og unge
* Vi samarbejder om at skabe sammenhæng
* Vi samarbejder om at skabe gode overgange

Gitte Østergaard indstiller, 6. november 2023, pkt. 5:

at Sundhedsudvalget godkender Sundhedsaftalen 2024-2027.

Beslutning fra Sundhedsudvalget, 6. november 2023, pkt. 5:

Indstillingen godkendt.

Gunhild Schultz deltog ikke i mødet.

Siden mødet i Sundhedsudvalget er forvaltningen blevet opmærksom på, at Kommunalbestyrelsen har kompetencen til endelig godkendelse af sundhedsaftaler.

### Vicekommunaldirektøren indstiller,

|  |  |
| --- | --- |
| at | Sundhedsaftalen 2024-2027 godkendes. |

### Beslutning

Indstillingen godkendt.